Di tsekla tamaziɣt, s umata, teqqen tetrarit ɣer sin leṣnaf n yiferdisen, aferdis amenzu, yerza ttawilat n taywalt taseklant; d aferdis yettilin berra i uḍris aseklan: s tira n timawit tatiknulujit, yuɣal umesnulfuy amaziɣ d amaru, abeddel-agi di taywalt taseklant yegla-d s ubeddel di talɣiwin n tmetti, ɣef waya i tbeddel twuri n tsekla, ma d aferdis wis sin, wagi yerza aḍris s timmad-is (asentel, aɣanib, tutlayt, tawsit).